Alting levede op til mine forventninger. Den eneste grund til at min samlede vurdering ligger lavere end hver del-vurdering er at jeg boede der 6 uger med en lille hund og med min mand kommende og gående. Der kan stedet godt blive lidt trangt. Men det er en subjektiv vurdering.
Frederik og Rehannah er de sødeste og mest gæstfrie værter man kan forestille sig. Man bor i underetagen af deres bolig. Men de og deres to drenge forstår at tage hensyn. De er kun en sms væk og er åbne for en sludder når man støder på hinanden ved vaskemaskinen. Flere gange under opholdet blev jeg spurgt om alt var ok. Ikke bare af høflighed men fordi de mener det. Man føler sig ikke kontrolleret på nogen måde som man måske kunne frygte når man bor i folks hjem. boligen ligger i en kælder. hvis man er nervøs for kælderlugt og kulde har man intet at være nervøs for. Jeg boede der december/jan og kunne sagtens holde varmen. Kælderlugt er ikke-eksisterende. Jeg kan varmt anbefale stedet, der ligger 5 minutters gang fra S-tog og Metro. Grøndalsparken ligger 5 minutters gang fra hjemmet. Med muligheder for at gå tur. Og har du hund med, må hunden løbe frit og der er rig mulighed for at lege med kvarterets søde hunde.